Antikkens kilder oppgir ulike foreldre for Hekabe. Ifølge Homer var Hekabe datter av kong Dymas av Frygia, men Euripides og Virgil skrev om henne som datteren av den trakiske kong Kisseos. Mytografene Pseudo-Apollodorus og Gaius Julius Hyginus lar spørsmålet være åpent om hvem av de to som var hennes far, men Pseudo-Apollodorus legger til en tredje mulighet: Hekabes foreldre kunne være den frygiske elveguden Sangarios og nymfen Metope.